62020CO0676_INF
Euroopa Kohtu (üheksas koda) 31. märtsi 2023. aasta määrus –ASADE
(kohtuasi C‑676/20) (
1
)
Eelotsusetaotlus – Euroopa Kohtu kodukorra artikli 53 lõige 2 ja artikkel 99 – Puhtalt riigisisene olukord – Riigihankelepingute sõlmimine – Direktiiv 2014/24/EL – Artiklid 74–77 – Sotsiaal‑ ja tervishoiuteenuste osutamine – Eraõiguslike mittetulunduslike üksustega sõlmitud kooskõlastatud tegevuse lepingute kasutamine – Teenused siseturul – Direktiiv 2006/123/EÜ – Kohaldamisala – Artikli 2 lõike 2 punktid f ja j
1.
Eelotsuse küsimused – Vastuvõetavus – Vajadus esitada Euroopa Kohtule faktilise ja õigusliku raamistiku kohta piisavaid täpsustusi – Kohustuse ulatus põhivabaduste valdkonnas – Küsimus, mis on esitatud vaidluses, mille kõik asjaolud on seotud ainult ühe liikmesriigiga – Viite puudumine asjaolule, millest tulenevalt taotletav tõlgendus on kohtuvaidluse lahendamiseks vajalik – Ilmselge vastuvõetamatus
(ELTL artikkel 267; Euroopa Kohtu kodukord, artikkel 94)
(vt punkt 36)
2.
Õigusaktide ühtlustamine – Ehitustööde, asjade ja teenuste hankemenetlused – Direktiiv 2014/24 – Lepingute sõlmimine – Pakkujate võrdse kohtlemise ja läbipaistvuse põhimõtted – Ulatus – Üldistes huvides olevate sotsiaal‑ ja tervishoiuteenuste osutamine – Riigihankelepingud, mida sõlmitakse üksnes teatavate ettevõtjakategooriatega – Hankelepingu maksimaalne kestus, mis on pikem kui kolm aastat – Eraõiguslike mittetulunduslike üksustega sõlmitud kooskõlastatud tegevuse lepingute kasutamine – Teenuste osutaja kantud kulude hüvitamine – Lubatavus – Tingimused
(Euroopa Parlamendi ja nõukogu direktiiv 2014/24, artiklid 75–77 ja XIV lisa)
(vt punktid 43–56 ja 59 ning resolutsioon)
3.
Eelotsuse küsimused – Vastuvõetavus – Eelotsuse vajalikkus ja esitatud küsimuste asjakohasus – Liikmesriigi kohtu hinnang – Esitatud küsimuste asjakohasuse eeldamine
(ELTL artikkel 267)
(vt punkt 61)
4.
Asutamisvabadus – Teenuste osutamise vabadus – Teenused siseturul – Direktiiv 2006/123 – Kohaldamisala – Ulatus – Tervishoiuteenused ja sotsiaalteenused, mis ei kuulu sellesse kohaldamisalasse – Mõisted – Kooskõlastatud tegevuse raames osutatavad tervishoiuteenused ja antavad hüvitised ning teatavad tervishoiuteenuste kaas- ja tugiteenused, nagu patsientide suunamine tervisekeskustesse või patsientide toetamine – Hõlmamine – Tagajärjed – Direktiivi kohaldamisalast väljajätmine
(Euroopa Parlamendi ja nõukogu direktiiv 2006/123, artikli 2 lõike 2 punktid f ja j)
(vt punktid 62, 63 ja 65–70)
5.
Eelotsuse küsimused – Euroopa Kohtu pädevus – Piirid – Ilmselgelt asjakohatu küsimus – Küsimus, mis ei ole seotud põhikohtuasja esemega – Ilmselge vastuvõetamatus
(ELTL artikkel 267; Euroopa Kohtu kodukord, artikli 53 lõige 2)
(vt punktid 64 ja 71–73)
Resolutsioon
Euroopa Parlamendi ja nõukogu 26. veebruari 2014. aasta direktiivi 2014/24/EL riigihangete kohta ja direktiivi 2004/18/EÜ kehtetuks tunnistamise kohta artikleid 76 ja 77
tuleb tõlgendada nii, et
nendega ei ole vastuolus riigisisesed õigusnormid, mille kohaselt on ainult mittetulundusühendustel pädevus sõlmida – avalikustamise, konkurentsi ja läbipaistvuse põhimõtteid arvestades – lepinguid, mille alusel need ühendused osutavad üldistes huvides olevaid sotsiaal- või tervishoiuteenuseid nii, et vastusooritusena hüvitatakse nende kantavad kulud, sõltumata osutatud teenuste hinnangulisest väärtusest, kui niisuguste lepingute kasutamise eesmärk on saavutada solidaarsuse eesmärgid, parandamata tingimata nende teenuste osutamise piisavust või kulutõhusust seoses üldiselt hankemenetluse suhtes kohaldamisele kuuluvate eeskirjadega; vastuolu puudub osas, milles,
–
esiteks, õigusraamistik ja tavad, mille kohaselt toimub nende üksuste tegevus, panustab tõhusalt sotsiaalse eesmärgi saavutamisse ning solidaarsuse ja kulutõhususe eesmärkide saavutamisse – eesmärgid, mis on viidatud normistiku aluseks, ning
–
teiseks järgitakse läbipaistvuse põhimõtet, nagu seda on muu hulgas täpsustatud selle direktiivi artiklis 75.
(
1
)	ELT C 138, 19.4.2021.